
Καί  ύπέγραψαν.  'Ο  κύριος  ήμών  φυλάξοι  σε  ήμΐν  έπι  πλείστους  χρόνους, 
μακαριώτατε  αδελφέ.  Ύπέγραψαν  ομοίως·  Άλύπιος,  Αύγουστΐνος,  Ποσείδιος 
,  Μαρίνος  και  οί  λοιποί  έπίσκοποι.  ’Άρχεται  τα  προς  την  έν  Αφρική  σύνοδον 
αντίγραφα  Κυρίλλου  τού  τής  Άλεξανδρέων  έπισκόπου,  έν  οίς  τα  αύθεντικά  τής  έν 
Νικαία  συνόδου  από  γραικού  μεταβληθέντα  διά  Ίννοκεντίου  πρεσβυτέρου 
άπέστειλεν  αϊτινες  έπιστολαί  μετά  τής  έν  Νικαία  συνόδου  διά  τού  μνημονευθέντος 
Ίννοκεντίου  πρεσβυτέρου  καί  Μαρκέλλου  ύποδιακόνου  τής  έν  Καρχηδόνι  έκκλησίας 
τώ  άγιωτάτω  Βονιφατίω,  έπισκόπω  τής  ρωμαϊκής  έκκλησίας  τή  προ  εξ  καλανδών 
δεκεμβρίων  άπεστάλησαν.  Κυρίοις  τιμιωτάτοις  καί  άγιωτάτοις  άδελφοΐς  καί 
συνεπισκόποις  Αύρηλίω,  Βαλεντίνο)  καί  πάση  τή  έν  Καρχηδόνι  συναθροισθείση 
άγιωτά  423  τη  συνόδω,  Κύριλλος  άσπαζόμενος  έν  κυρίω  την  ύμετέραν  άγάπην.  Τά 
γραφέντα  παρά  τής  ύμετέρας  τιμιότητος  πολλήν  έχοντα  θρησκείαν  μετά  πόσης 
χαράς  διά  τού  τέκνου  ήμών  Ίννοκεντίου  τού  πρεσβυτέρου  έδεξάμην. 

Τούτων  δέ  παρ'  ήμών  έλπισθέντων,  ώστε  έκ  τού  τής  ήμετέρας  έκκλησίας 
σκρινίου  τά  άληθέστατα  ίσα  τής  έν  τή  Νικαέων  μητροπόλει  τής  Βιθυνίας  αύθεντικής 
συνόδου,  τά  παρά  τών  άγιων  πατέρων  όρισθέντα  καί  βεβαιωθέντα  ύποκάτω  τής 
ομολογίας  τής  ήμετέρας  πίστεως  τή  ύμετέρα  άγάπη  ήμάς  άποστεΐλαι,  άναγκαΐον 
ήγησάμην,  κύριοι  τιμιώτατοι  άδελφοί,  άσπασμοΰ  προηγουμένου,  διά  τού  αύτοΰ 
τέκνου  ήμών  Ίννοκεντίου  τού  πρεσβυτέρου  τά  πιστότατα  ίσα  τά  τής  αύθεντικής 
συνόδου  τής  έν  τή  Νικαέων  πόλει  τής  Βιθυνίας  έχόμενα  τή  ήμετέρα  άποστεΐλαι 
άγάπη,  δπερ  424  καί  έν  τή  έκκλησιαστική  ιστορία  ζητοϋντες  εύρήσετε. 

Περί  δέ  τού  πάσχα,  ώς  έγράψατε,  άγγέλλομεν  ύμϊν  τή  προ  δεκαεπτά 
καλανδών  μαΐ'ων  ήμάς  έπιτελέσοντας  τή  έπεισερχομένη  ινδικτιώνι.  Ή  ύπογραφή.  Ό 
θεός  καί  ό  κύριος  ήμών  τήν  άγίαν  υμών  σύνοδον  φυλάξοι,  δπερ  εύχόμεθα, 
τιμιώτατοι  άδελφοί. 

